open-index/open-wikipedia-markdown huggingface dataset:
Cheb

**Cheb** [ˈxɛp] (Duits: *Eger*) is 'n stad in die uiterste weste van die Tsjeggiese Republiek met 'n bevolking van sowat 32&nbsp;400 (in 2017). 

Cheb, wat aan die Ohře- of Eger-rivier geleë is, is die historiese sentrum van die Egerland en het in die Heilige Romeinse Ryk die status van Vrye Ryksstad verwerf. Vanweë sy strategiese ligging by die kruispunt van handelsroetes tussen die bergreekse Ertsgebergte, Fichtelgebergte en Boheemse Woud het die stad al vroeg tot 'n belangrike handelsentrum ontwikkel. Deesdae vorm masjienbou en brouerye die ekonomiese basis van Cheb.
duimnael|links|Egerer Stöckl of Špalíček
Cheb se historiese Gotiese, Romaanse en barok-argitektuur sluit onder meer kerkgeboue uit die 13de eeu en die bouval van die ou keiserlike kasteel in. Die historiese markplein word omring deur statige burgerhuise uit verskillende styltydperke en versier deur twee fonteine, Rolands- en Herkulesfontein. 'n Kompleks van elf voormalige winkels staan in Duits bekend as *Egerer Stöckl* (Tsjeggies: *Špalíček*). Die Nuwe Raadsaal aan die plein se oostekant het tussen 1723 en 1728 in die barokstyl ontstaan en huisves tans die Galery van Beeldende Kunste en 'n kafee.

Die sogenaamde Gablerhuis, genommer 507, is van 'n indrukwekkende portaal, 'n standbeeld van die Moeder Gods en 'n Rokokofasade voorsien. Die huis, wat 17 genommer is, staan bekend as Schillerhuis (*Schillerův dům*). Die Duitse digter Friedrich Schiller het hier in 1791 vertoef om aan sy Wallenstein-trilogie te werk. In Eger se historiese stadhuis, wat agter die Stöckl geleë is, het die makabere historiese gebeure afgespeel wat Schiller se belangstelling gewek het. Op 24 Februarie 1634 het die keiserlike kommandant Walter Deveroux hier een van die bekendste persoonlikhede in die tyd van die Dertigjarige Oorlog, die keiserlike generalissimus Albrecht von Wallenstein, doodgesteek. Die moordwapen, 'n uitgestopte perd en Wallenstein se stewels, wat in die stadhuis vertoon word, herinner aan die befaamde Boheemse militaris wat, ná 'n merkwaardige loopbaan as opperbevelhebber, aan die Weense hof en in Spaans-Habsburgse kringe in ongenade geval het.

## Verwysings
Borsbeeld van Nefertiti

Die **Borsbeeld van Nefertiti**, ook die **Hoof van Nefertiti** of net **Nefertiti** genoem, is een van die beduidendste kunsskatte van Ou Egipte en word as meesterwerk van die Amarna-tydperk en die beeldhoukuns beskou. Dit is in die regeringstyd van farao Echnaton tydens die 18de dinastie van die Nuwe Ryk tussen 1353 en 1336 v.C. as 'n model geskep.
duimnael|links|250px|Die buuste in die *Neues Museum Berlin*
Die borsbeeld van koningin Nefertiti is op 6 Desember 1912 tydens argeologiese opgrawings van die *Deutsche Orient-Gesellschaft (DOG)* onder leiding van Ludwig Borchardt in Tell el-Amarna in huis P 47,2, die ateljee van die hoofbeeldhouer Thutmosis, ontdek. Die kunswerk is in Januarie 1913 volgens 'n ooreenkoms oor die verdeling van vondse en met die goedkeuring van die Egiptiese Raad van Antikwiteite na Duitsland geneem.

In 1920 is die borsbeeld saam met ander kunswerke, wat tot daardie tydstip as 'n permanente lening aan die Egiptiese afdeling van die Koninklik-Pruisiese Kunsversamelings gegee is, deur 'n skenking van James Simon aan die Vrystaat Pruise oorhandig. Dit is tans in besit van die *Stiftung Preußischer Kulturbesitz* (*SPK*, Stigting Pruisiese Kultuurbesit) en een van die hoofattraksies in die Egiptiese Museum te Berlyn wat sedert 16 Oktober 2009 weer in die noordvleuel van die Nuwe Museum gehuisves is.

Die waarde van Nefertiti se borsbeeld is deur 'n Amerikaanse assuransie op sowat 300 miljoen € (3,791 miljard ZAR) beraam.

## Verwysings
Ekstra tyd

**Ekstra tyd** in sport is die verlenging van 'n bepaalde wedstryd om 'n gelykopuitslag te vermy. Na afloop van so 'n gelykopwedstryd word die wedstryd met 'n vasgestelde aantal minute verleng in die hoop dat een van die spanne dit sal wen. As daar ná ekstra tyd nog steeds nie 'n wenner is nie word ander metodes gebruik om 'n uitslag af te dwing.

**Beseringstyd**, in teenstelling met *ekstra tyd*, is die verlenging van 'n bepaalde wedstryd om te vergoed vir tyd wat verlore gegaan het tydens die mediese versorging van spelers op die veld.

## Sokker 
In sokker word verskeie variasies van ekstra tyd toegepas, soos die goue- en silwer-doel, maar sedert 2010 word daar eenvoudig twee keer 15 minute ekstra gespeel. As daar dan steeds nie 'n wenner is nie, word strafskoppe gebruik om 'n uitslag te verkry.

## Rugby 
Ekstra tyd word nie in rugby toegepas nie, maar beseringstyd van enkele minute (gewoonlik 5 ekstra minute per wedstryd) word soms toegelaat.
Strafskop (sokker)

| [duimnael|Die Duitser Lothar Matthäus se strafskop teen Bulgarye tydens die [FIFA Sokker-Wêreldbekertoernooi in 1994-kwarteindstryd]]
|-
| [duimnael|Die Fransman [Zinedine Zidane se strafskop teen Portugal tydens die FIFA Sokker-Wêreldbekertoernooi in 2006-halfeindstryd]]
|-
| duimnael|'n Strafskop deur *Ryan Valentine*
|-
| [duimnael|Strafskop tydens die [FIFA Sokker-Wêreldbekertoernooi in 2006 (Groep C) Ivoorkus teen Serwië en Montenegro]]
|-
| duimnael|Strafskop tydens 'n straat sokkerwedstryd
|}

'n **Strafskop** (Engels: *penalty*) is 'n tipe vryskop in sokker was deur die skeidsregter as 'n strafmaatreël ingespan word nadat 'n oortreding begaan is. Die bal word 11 meters van die doelhok geplaas. Die span waarteen die oortreding gemaak is kan dan die bal inskop en sodoende 'n punt aanteken.

Strafskoppe word ook ingespan nadat ekstra tyd gespeel is, en die telling steeds gelykop is, om die wenner van die wedstryd te bepaal.
Lombardies

[duimnael|links|Lombardiese opskrif by 'n restaurant in Poschiavo, [Switserland]]

Die term **Lombardies** (Lombardies: *lumbard* of *lumbaart*) verwys na 'n groep verwante dialekte wat hoofsaaklik in die suide van Switserland (in die kantons Ticino en Graubünden/Grisons) en in Lombardye (Noord-Italië) gepraat word.

Alhoewel Lombardies in taalkundige opsig as 'n dialek van Italiaans beskou kan word en sodoende geen standaardskryftaal in die Lombardiese dialek- of taalgebied ontwikkel is (Standaarditaliaans vervul hierdie funksie), word dit deur *Ethnologue* en UNESCO se "Rooi boek van bedreigde tale" as 'n selfstandige taal geklassifiseer. 

Lombardies maak deel uit van dialek-kontinuüm wat aangrensende Italiaanse dialekte soos Piëmontees, Liguries, Venesiaans, Retoromaans en Frankoprovensaals insluit. Die Noord-Italiaanse variant van Lombardies is onder meer deur Hoogduits (Opperduits) as substraattaal beïnvloed. Die variante van Lombardies kan in twee hoofgroepe verdeel word: Wes-Lombardies in Milaan, Varese, Como en Lecco asook in die Switserse kanton Ticino, Oos-Lombardies in Bergamo, Brescia en Crema. Die Oos-Lombardiese dialekte in die Veltlin-streek en die kanton Graubünden toon baie ooreenkomste met aangrensende variante van Retoromaans.

Die variante van Lombardies en Italiaans is nie altyd onderling verstaanbaar nie. Binne die *Italoromania* of Romaanse taalgroep in Italië word Lombardies saam met Piëmontees en Liguries tot die meer ingewikkelde dialekte gereken. Sedert die 1970's is daar 'n neiging om Standaarditaliaans sowel as skryf- asook as omgangstaal te gebruik sodat 'n stadige agteruitgang van Lombardies in die alledaagse lewe bespeur kan word.

## Verwysings
Tsumeb

**Tsumeb** is die grootste dorp in die streek Osjikoto (of Oshikoto) in die noorde van Namibië. Die bevolking is 19&nbsp;275.

Tsumeb het sy ontstaan te danke aan 'n buitengewone myn wat die Herero *oTjisume* genoem het, of te wel "die plek van die alge" weens die uitsteeksels van kleurryke koper wat hulle laat dink het aan die alge wat groei oor staande waterpoele. Die San het die naam verander in Sumeb en die blanke nedersetters in Tsumeb.

Tsumeb is 'n ware tuindorp. Dit het ontstaan danksy die ontwikkeling van die myn en het munisipale status verkry in 1965. Jakarandas, bougainvilleas en verskeie blomdraende bome, struike en rankplante aard volmaak in die omgewing. Hulle sorg dat die strate skaduryk en aantreklik is. Veral lente op Tsumeb is 'n belewenis.

Nadat Europese verkenners en prospekteerders te hore gekom het van die heuwel wat uit minerale in allerhande kleure bestaan, was Matthew Rogers die eerste prospekteerder wat dit te bereik het, en wel op 12 Januarie 1893. Hy het met die plaaslike stam vir die regte op die uitsteeksel onderhandel en het begin met 'n sorgvuldige opname van die hoeveelheid erts, die aard daarvan en die lewensvatbaarheid van 'n myn op so 'n afgeleë plek.

Dit het etlike jare geduur om die myn te beplan en die nodige finansiering te bekom. In 1900 het die Otavi Mynbou-en-spoormaatskappy, wat gestig is om die myn te ontgin, 33 mynwerkers onder leiding van Christopher James gestuur om die mynbou te begin. Hulle het twee skagte in die heuwel gesink en daardeur 'n idee begin kry van die wonders wat onder die oppervlak geskuil het.

Op 28 Desember 1900 is die eerste vrag kopererts Swakopmund toe gestuur per ossewa. Die vervoer was uiters moeilik terwyl 'n smalspoorlyn van die kus af in aanbou was. Die spoorlyn het Tsumeb op 24 Augustus 1906 bereik en binne 'n jaar het die treintjies op die smalspoorlyn 25&nbsp;700 ton ystererts kus toe vervoer.

Ondanks die Eerste Wêreldoorlog, Groot Depressie en die politieke omwentelinge in die destydse Suidwes-Afrika, het Tsumeb se myn voortgegaan met sy bedrywighede. Van die 184 verskillende minerale wat reeds op Tsumeb uitgeken is, kom 10 nêrens anders ter wêreld voor nie.

Tsumeb se museum huisves 'n verskeidenheid mineralemonsters, tesame met foto's en rekords sedert die ontstaan van die myn. Die dorp beskik ook oor 'n opelug- kultuurhistoriese museum waar elkeen van Namibië se inheemse bevolkingsgroepe 'n hut kan oprig en hulle tradisionele vaardighede kan beoefen.

Tsumeb Gimnasium is 'n Afrikaanstalige private skool met 359 leerlinge in 2014 van gr. 1 tot gr. 12, van wie 145 in die hoërskoolafdeling was.

Die B1-hoofweg gaan deur die dorp.

## Bron 
* Bulpin, T.V., *Discovering Southern Africa*. Cape Town: Discovering Southern Africa Publications cc, 2001.

## Verwysings 
## Sien ook 
* Gereformeerde kerk Tsumeb
That Englishwoman

***That Englishwoman*** is 'n Afrikaanse en Amerikaanse rolprent wat in 1989 vrygestel was. Die regisseur was Dirk DeVilliers en die skrywer Roy L. Allen.

## Hoofrolspelers 
* Terence Alexander as Rev. Reginald Hobhouse
* Harvey Ashby as Lord Hobhouse
* Hermien Dommisse
* Keith Grenville
* Warrick Grier as Leonard Hobhouse
* Veronica Lang as Emily Hobhouse
* Leonard Moss
* Camilla Pollard
* Rick Rogers
* Jenny Runacre as Lany Hobhouse
* James White as Kaptein Hawkesley
* John Whiteley 

## Eksterne skakels 
* *That Englishwoman* in die Internet Rolprent Databasis
Abazyns

**Abazyns** (абаза бызшва, *Abaza Bizsjwa*; Adigies: абазэбзэ) is ’n taal van die Abazyne van die Kaukasus-gebergte in die Republiek van Karatsjai-Tsjerkessië in Rusland. Dit bestaan uit twee dialekte, die Asjcherewa en die Tap'anta, wat die letterkundige standaard is.

[duimnael|links|Etniese kaart van die [Kaukasus-streek]]
Die taal word deur sowat 35&nbsp;000 mense in Rusland gepraat waar dit in ’n aangepaste Cyrilliese alfabet geskryf word. Dit word ook deur sowat 10&nbsp;000 mense in Turkye gepraat waar dit in die Latynse alfabet geskryf word.

Abazyns is, nes ander tale in die Noordwes-Kaukasiese taalfamilie, hoogs agglutinerend – dit het talle medeklinkers (63 foneme) en net twee klinkers. Dit is nou verwant aan Abchasies, maar het ’n paar foneme wat nie in Abchasies voorkom nie.

## Alfabet 
## Verwysings 
## Eksterne skakels 
* Abazyns by die Rosetta-projek 
* 20px|links Hierdie artikel is vertaal vanuit die Engelse Wikipedia
Köpenick

**Köpenick** is 'n stadsdeel in die administratiewe distrik Treptow-Köpenick in die suid-ooste van Berlyn by die samevloeiing van die Spree- en Dahme-riviere, met 'n bevolking van sowat 60&nbsp;000.

In teenstelling met die meeste ander van die altesaam 95 Berlynse stadsdele, wat uit voormalige dorpe of woonbuurte ontstaan het wat eers ná die nywerheidsomwenteling aangelê is, is Köpenick naas Spandau in die uiterste weste van Berlyn die enigste stadsdeel wat reeds in die Middeleeue as nedersetting met stadstatus bestaan het. Köpenick beskik net soos Spandau oor 'n historiese middestad, wat grotendeels bewaar gebly het, en sy eie voorstede.

Köpenick is op 1 Oktober 1920 ingevolge die bepalings van die Wet oor Groot-Berlyn by Berlyn ingesluit. Tot met die administratiewe hervorming van 1 Januarie 2001 het Köpenick as selfstandige administratiewe distrik bestaan (en was tot 1990 een van die stadsdistrikte van Oos-Berlyn). Naas die stadsdeel Köpenick maak ook ander stadsdele deel uit van die groter distrik Köpenick. Die huidige stadsdeel Köpenick behels alle woonbuurte van die voormalige stad Köpenick en beslaan vanweë sy uitgestrekte bosgebiede 'n oppervlakte van byna 35&nbsp;km². Dit is sodoende die grootste stadsdeel van Berlyn.
Awaars

Moderne **Awaars** behoort tot die Awaar-Andiese groep van die Noordoos-Kaukasiese taalfamilie. Dit is sedert die 15de eeu in die ou Georgiese alfabet geskryf. Van die 17de eeu af is ’n aangepaste Arabiese skrif gebruik. In 1928 is oorgeslaan na die Latynse alfabet en in 1938 na die Cyrilliese alfabet.

## Verspreiding 
[duimnael|links|Etniese kaart van die [Kaukasus-streek]]
Dit word hoofsaaklik in die westelike en suidelike dele van die Russiese republiek Dagestan gepraat, asook in Noordwes-Azerbeidjan. Daar is ook klein Awaarse gemeenskappe in ander Russiese republieke soos Tsjetsjnië en Kalmikië, asook in Georgië, Kasakstan, Oekraïne, Jordanië en die Marmara-streek van Turkye. Daar is wêreldwyd sowat 1,4&nbsp;miljoen sprekers.

Dit is een van ses geskrewe tale van Dagestan, waar dit nie net deur die Aware gepraat word nie, maar ook dien as kommunikasietaal tussen verskillende etniese groepe.

## Alfabet 
 en  word ook geskryf as onderskeidelik ЛI лI, Лъ лъ.

## Voorbeelde 
## Verwysings 
## Eksterne skakels 
* Rosetta-projek: Awaars 
* Awaars-kurus (in Frans)

* 20px|links Hierdie artikel is vertaal vanuit die Engelse Wikipedia
Altaïes

**Altaïes** is ’n taal van die Turkiese taalfamilie. Dit is naas Russies die amptelike taal van die Republiek van Altai en is voor 1948 **Oirot** genoem. In 2002 het sowat 67&nbsp;900 mense dit gepraat.

## Klassifikasie 
Vanweë sy afgesonderde posisie in die Altaiberge en kontak met omringende tale, word die klassifikasie van Altaïes binne die Turkiese taalfamilie dikwels betwis. Weens sy geografiese nabyheid aan die tale Sjor en Chakas word dit soms in die Noord-Turkiese subgroep geplaas.

Vanweë ooreenkomste met Kirgisies word dit soms ook saam met die Kiptsjak-tale geklassifiseer.

## Verspreiding 
Altais word hoofsaaklik gepraat in die Republiek van Altai (Suid-Altai) en die Altai-krai (Noord-Altai). Dit is saam met Russies die amptelike taal van die Republiek van Altai. Die amptelike taal is geskoei op die suidelike dialek, maar dit het in onlangse jare ook na die noordelike dele versprei.

Dit is tussen 1928 en 1938 met die Latynse alfabet geskryf. Sedert 1938 word die Cyrilliese alfabet gebruik.

## Verwysings 
## Eksterne skakels 
* Ethnologue: Noord-Altai
* Ethnologue: Suid-Altai
* Altaise alfabet
* 20px|links Hierdie artikel is vertaal vanuit die Engelse Wikipedia
Basjkiers

: *Hierdie artikel handel oor die taal. Vir die etniese groep, sien Basjkiriërs.*

**Basjkiers** (башҡорт теле, *basjkort tele*, باشقۇرت تئلئ, ) is ’n Turkiese taal wat deur die Basjkiriërs gepraat word. Dit is saam met Russies die amptelike taal van die Republiek van Basjkortostan.

## Sprekers 
[duimnael|links|Verspreiding van Basjkiers in die [Russiese Ryk in 1897]]
Die meeste sprekers van Basjkiers woon in Basjkortostan, of in die Tsjeljabinsk-, Orenburg-, Swerdlofsk-, Samara- en Koergan-oblast, die Chanto-Mansië-Outonome Okroeg, Tatarstan en Oedmoertië. Groot Basjkierssprekende minderhede kom ook voor in Kasakstan en Oesbekistan.

## Alfabet en dialekte 
Ná die Mongoolse inval van Rusland het die taal Kiptsjak al hoe meer algemeen geraak aangesien dit die taal van die meerderheid van die Goue Horde was. Moderne Basjkiers is deel van die Kiptsjak-groep van Turkiese tale. Dit het vandag baie dialekte, waarvan sommige baie soos Tataars is.

In 1923 is ’n skryfstelsel wat op die Arabiese alfabet gebaseer is, spesiaal vir Basjkiers geskep. Terselfdertyd is die Basjkierse letterkundige taal geskep, wat wegbeweeg het van die ouer Turkse invloede. Sedert 1930 is dit in die Latynse alfabet geskryf en sedert 1938 in die Cyrilliese alfabet, met die bykomense letters , ,  ,  ,  ,  ,  ,  ,  .

## Verwysings 
## Bibliografie 
* 

## Eksterne skakels 
* Ethnologue: Basjkiers
* Basjkierse folklore en vertellings  
* Grammatika (kan afgelaai word as PDF/Word) 
* Folklore en legendes  

### In Basjkiers 
* Bashinform-nuusagentskap 
* Bashkortostanse koerant 
* Oeral batir-epos
* Basjkierse liedjies
* Folklore en legendes 

* 20px|links Hierdie artikel is vertaal vanuit die Engelse Wikipedia
Chakassies

**Chakassies** (Хакас тілі, *Chakas tili*) is ’n Turkiese taal wat in die Republiek Chakassië in Rusland gepraat word. Die meeste Chakasiërs is tweetalig en Chakassies is saam met Russies die amptelike taal van die republiek.

## Dialekte 
Die taal word tradisioneel verdeel in verskeie dialekte wat na die verskillende "stamme" genoem is: Sagai, Katsja, Koibal, Beltir en Kizil. Die name verteenwoordig egter voormalige administratiewe eenhede eerder as stamme of taalgroepe. Die sprekers van al die dialekte noem hulself *Tadar* (dus Tatare). Sjories, wat later as ’n Chakassiese dialek erken is, word gepraat deur mense wat oorspronklik van Sjorië af kom (tans die Kemerowo-streek).

## Alfabette 
Die Chakassiese letterkundige taal, wat ná die Russiese Rewolusie van 1917 ontstaan het, is gebaseer op die sentrale dialekte Sagai en Katsja. Sedert 1924 is ’n vorm van die Cyrilliese alfabet daarvoor gebruik. Dit is 1929 vervang met ’n Latynse alfabet en in 1939 weer met ’n Cyrilliese alfabet.

Latynse alfabet:

Cyrilliese alfabet:

## Verwysings 
* 
* 
* 
* 
* 

## Eksterne skakels 
* Ethnologue: Chakassies
* Chakassiese volk en Chakassië 
* Chakassiese alfabet
* 20px|links Hierdie artikel is vertaal vanuit die Engelse Wikipedia
Erzja

**Erzja** (эрзянь кель, *erzjan kel*) word deur sowat 500&nbsp;000 mense gepraat in die noordelike, oostelike en noordwestelike dele van die Republiek van Mordowië en die aangrensende gebiede Nizjni Nowgorod, Tsjoewasjië, Penza, Samara, Saratof, Orenburg, Oeljanofsk, Tartarstan en Basjkortostan in Rusland. Sprekers kan ook gevind word in Armenië, Estland, Kasakstan en ander nuwe onafhanklike state in Sentraal-Asië.

Erzja word tans in die Cyrilliese alfabet geskryf sonder enige aanpassings aan die Russiese weergawe. In Mordowië is Erzja saam met Russies en Moksja ’n amptelike taal.

Die taal behoort tot die Mordwiens tak van die Fins-Wolgaïese tale, ’n subtak van die Oeraalse tale. Dit is nou verwant aan Moksja.

## Alfabet 
Die moderne Erzja-alfabet is dieselfde as vir Russies:

## Verwysings 
## Bibliografie 
* A.I. Bryzhinskiy, O.V. Pashutina, Ye.I. Chernov. Писатели Мордовии Биобиблиографический справочник. Saransk: Mordovskoye Knizhnoye Izdatelystvo, 2001. .
* Vasilij D'omin. Сюконян тенк... Эрзянь писательде ёвтнемат. Saransk, 2005. .
* Ksenija Djordjevic & Jean-Leo Leonard. Parlons Mordve. Paris: L'Harmattan, 2006, .
* D.V. Tsygankin. Память запечатленная в слове: Словарь географических названий республики Мордовия. Saransk, 2005. .

## Eksterne skakels 
* Finno-Oegriese Elektroniese Biblioteek  (teks in Mari, Komi-Sirjeens, Oedmoerts, Erzja en Moksja)
* Erzjanj Mastor (in Erzja en Russies)
* 20px|links Hierdie artikel is vertaal vanuit die Engelse Wikipedia
Jakoeties

**Jakoeties** of **Sacha** is ’n Turkiese taal met sowat 450&nbsp;000 sprekers in die Republiek van Sacha (Jakoetië) in Rusland.

## Verspreiding 
Sacha word hoofsaaklik in Sacha (Jakoetië) gepraat, met ’n paar sprekers in die Chabarofsk-krai, asook in Turkye en ander lande. Die meeste van die minderhede in Sacha praat ook eerder Jakoeties as hul eie tale.

## Alfabet 
Die Cyrilliese alfabet word vir Jakoeties gebruik. Die moderne Jakoetiese alfabet is in 1939 in gebruik geneem en bestaan uit die gewone Russiese letters met vyf bykomende letters: , , , , .

**Сахалыы сурук-бичигэ** (Jakoetiese alfabet)

## Verwysings 
## Eksterne skakels 
* 
* Vergelyking van Jakoetiese en Mongoolse woordeskat 
* Gedigte, feëverhale, legendes, spreekwoorde  – Jakoeties, met Russiese vertalings
* Aanlynwoordeboek Jakoeties-Russies
* Woordeboek Jakoeties-Engels 
* 20px|links Hierdie artikel is vertaal vanuit die Engelse Wikipedia
Ingoesjeties

**Ingoesjeties** (ГӀалгӀай мотт *Ğalğaj mott*, [ʁəlʁɑj mot]) is ’n Noordoos-Kaukasiese taal wat deur sowat 322&nbsp;900 mense gepraat word in ’n streek wat Ingoesjetië, Tsjetsjnië, die res van Rusland en Kasakstan beslaan. Die plaaslike naam van die taal is ГІалгІай мотт (*Ğalğaj mott*) en dit is saam met Russies die amptelike taal van Ingoesjetië.

## Dialekte 
[duimnael|links|Etniese kaart van die [Kaukasus-streek]]
Ingoesjeties het nie dialekte nie buiten Galantsjozj, wat beskou word as ’n oorgang tussen Ingoesjeties en Tsjetsjnies.

## Skryfstelsel 
Ingoesjeties het aan die begin van die 20ste eeu ’n skryftaal geword. Die Arabiese alfabet is aanvanklik daarvoor gebruik. Ná die Russiese Rewolusie van 1917 is eers ’n Latynse alfabet en later ’n Cyrilliese alfabet gebruik.

## Verwysings 
## Eksterne skakels 
* 
* Inheemse tale van Kaukasië  (Ingoesjeties)
* Ingoesjetiese Projek by UC Berkeley
* 20px|links Hierdie artikel is vertaal vanuit die Engelse Wikipedia
Kabardies

**Kabardies** (адыгэбзэ, къэбэрдей адыгэбзэ of къэбэрдейбзэ *qabardejbza* ; Adigies: адыгэбзэ, къэбэртай адыгабзэ of къэбэртайбзэ), ook bekend as **Oos-Sirkassies**, is ’n Noordwes-Kaukasiese taal wat nou verwant is aan Adigies. Dit word hoofsaaklik gepraat in die Russiese republieke Kabardino-Balkarië en Karatsjai-Tsjerkessië, asook in Turkye en die Midde-Ooste. Daar is 47 of 48 medeklinkers, maar net twee klinkers. Nes alle Noordwes-Kaukasiese tale het dit ’n baie komplekse werkwoordstelsel.

[duimnael|links|Etniese kaart van die [Kaukasus-streek]]
Sommige taalkundiges reken dat Kabardies slegs ’n dialek is van Adigies of van Sirkassies, wat bestaan uit al die dialekte van Adigies en Kabardies saam. Die Kabardiërs self noem hul taal dikwels **Adighabze** (Adigies). Soms noem kenners die twee tale Oos-Sirkassies (Kabardies) en Wes-Sirkassies (Adigies) om verwarring te vermy. Die saak word verder bemoeilik deur Beslenei, wat gewoonlik beskou word as ’n dialek van Kabardies maar ook groot ooreenkomste toon met sekere dialekte van Adigies.

## Alfabet 
Kabardies word sedert 1936 met ’n vorm van die Cyrilliese alfabet geskryf. Tot in 1924 is dit met die Arabiese alfabet geskryf, en daarna tot in 1936 met die Latynse alfabet.

## Verwysings 
## Eksterne skakels 
* 
* Adyga.org – Sirkassiese internetforum 
* Audio.Adyga.org – Virtuele Sirkassiese woordeboek 
* Ethnologue: Kabardies
* Kabardiese alfabet
* 20px|links Hierdie artikel is vertaal vanuit die Engelse Wikipedia
Kalmikies

**Kalmikies** (хальмг келн *xal‘mg keln*; ook bekend as **Wes-Mongools**) word gepraat in die Republiek van Kalmikië in Rusland. Dit is die mees prominente dialek van die taal Oirat, wat tot die Mongoolse taalfamilie behoort. Die Oirat-volk is regdeur Eurasië versprei, met taamlike groepe in Wes-Mongolië en China. In Rusland het hulle bekend geword as die Kalmikiërs.

Kalmikies word tans slegs deur ’n klein deel van die Kalmikiese volk gepraat. Sedert die grootskaalse deportasie van Kalmikiërs in 1943 nadat die Sowjetunie hulle van samewerking met die Nazi's beskuldig het, het hul taal begin agteruitgaan. Baie faktore het daartoe bygedra: die groot sterftesyfer onder Kalmikiërs, die wye verspreiding van die volk, die duur van die verbanning (14 jaar), die stigma om valslik beskuldig te word, ens.

Nadat die volk in 1957 toegelaat is om terug te keer, het Russies die amptelike taal van hul outonome oblast geword. Boeke, koerante en tydskrifte is in die Cyrilliese alfabet gedruk en teen die laat 1970's het Russies die belangrikste onderrigtaal geword.

Tydens perestroika is probeer om Kalmikies weer in ere te herstel en het dit die republiek se tweede amptelike taal geword.

## Alfabet 
Van 1648 tot 1924 is Kalmikies geskryf in ’n vertikaal geskrewe alfabet wat van die Mongoolse skrif afgelei is. In 1924 is dit met die Cyrilliese alfabet vervang. In 1930 is Cyrillies weer met die Latynse alfabet vervang, maar sedert 1937 word die Cyrilliese alfabet weer gebruik.

Die huidige aangepaste Cyrilliese alfabet lyk soos volg:

## Verwysings 
## Eksterne skakels 
* 

* Ethnologue: Kalmikies-Oirat
* Taalbeleid en geskiedenis van Kalmikië 
* 20px|links Hierdie artikel is vertaal vanuit die Engelse Wikipedia
Mansi

**Mansi** (asook Wogoelies, wat al uitgesterf het) is ’n taal van die Mansi-volk. Dit word gepraat in dele van Rusland aan die Ob-rivier en sy sytakke, onder andere in die Chanto-Mansiese Outonome Okroeg en die Swerdlofsk-oblast. Volgens die 2010-sensus was daar 940 sprekers in Rusland.

Mansi behoort tot die Ob-Oegriese subfamilie van die Fins-Oegriese tale. Dit het vier dialekte: Suid-, Wes-, Oos- en Noord-Mansi, wat elk nie deur sprekers van die ander dialekte verstaan word nie. Die eerste twee is tans uitgesterf.

Die basis van die geskrewe taal is die Soswa-dialek, wat verteenwoordigend is van die noordelike dialek. Dit het in 1868 vir die eerste keer in die Latynse alfabet in druk verskyn. Sedert 1937 word dit in ’n vorm van die Cyrilliese alfabet geskryf.

## Alfabet 
## Verwysings 
* *Nyelvrokonaink*. Teleki László Alapítvány, Boedapest, 2000.
* *A világ nyelvei*. Akadémiai Kiadó, Boedapest.
* Kálmán, Béla. 1965. *Vogul Chrestomathy.* Indiana University Publications. Uralic and Altaic-reeks, Vol. 46. Mouton, Den Haag (in Engels).
* Munkácsi, Bernát en Béla Kálmán. 1986. *Wogulisches Wörterbuch.* Akadémiai Kiadó, Boedapest (in Duits en Hongaars).

## Eksterne skakels 
* Mansi by Omniglot
* Mansi-woordeboek 
* 20px|links Hierdie artikel is vertaal vanuit die Engelse Wikipedia
Mari

**Mari** (марий йылме, *marij jəlme*) behoort tot die Fins-Oegriese tak van die Oeraalse tale. Dit word hoofsaaklik gepraat in Mari El in Rusland asook in die deel aan die Wjatka-rivier en ooswaarts tot by die Oeralgebergte. Marisprekers kom ook in Tartarstan, Oedmoertië en Perm voor.

Mari het vandag ’n standaardvorm met twee variante, (Heuwel- en Grasland-Mari, of Wes- en Oos-Mari). Dit word met ’n vorm van die Cyrilliese alfabet geskryf en is saam met Russies ’n amptelike taal van Mari El.

## Alfabet 
### Grasland-alfabet 
### Heuwel-alfabet 
## Verwysings 
## Eksterne skakels 
* 
* Grasland-Mari-grammatika 
* ’n Grasland-Mari-Engels-Duits-Esties-woordeboek 
* ’n Kort Grasland-Mari-woordelys 
* Grasland-Mari-Russies-Japannees-woordeboek
* Die Mari-koerant "Mari El" 
* Mari El OnLine (Webportaal in Russies en Mari)
* Mari-staatsuniversiteit se departement Mari  (in Russies).
* 20px|links Hierdie artikel is vertaal vanuit die Engelse Wikipedia
Boerjaties

**Boerjaties** (буряад хэлэн, *boerjaad chelen*) is ’n Mongoolse variëteit wat gewoonlik as ’n taal geklassifiseer word. Die Russiese vorm daarvan word deur die Boerjate gepraat aan Rusland se noordelike grens met Mongolië, weerskante die Baikalmeer. Daar is ook kleiner Boerjatiessprekende gemeenskappe in Mongolië (Mongoolse Boerjaties) en die Volksrepubliek China (Chinese Boerjaties).

duimnael|links|Boerjatiese koerant uit 1925
Russiese Boerjaties (буряад хэлэн, *Boerjaad chelen*) is saam met Russies die amptelike taal van die Republiek van Boerjatië. Dit is die enigste van die drie vorms van Basjkiries met ’n geskrewe taal, waarvoor die Cyrilliese alfabet gebruik word.

Die grootste verskille tussen die drie vorms is vanweë leenwoorde uit ander tale en die sosiale konteks waarin hulle gebruik word.

## Skryfstelsels 
### Latynse alfabet (1931–1939) 
### Cyrilliese alfabet 
## Verwysings 
## Bronne 
* Poppe, Nicholas. (1960). *Buriat Grammar*. *Uralic and Altaic-reeks* (No. 2). Bloomington: Universiteit van Indiana.

## Eksterne skakels 
* 20px|links Hierdie artikel is vertaal vanuit die Engelse Wikipedia
Christian Schweigaard Stang

**Christian Schweigaard Stang** (* 15 Maart 1900 in Oslo; † 2 Julie 1977) was 'n Noorse taalkundige en vanaf 1938 tot sy afsterwe professor in Slawiese tale. Sy hoofwerk was die *Vergleichende Grammatik der baltischen Sprachen* (1966). Stang staan veral bekend vir sy studies oor die Litause taal wat ook in Litaue erkenning geniet.

Christian Schweigaard Stang was die seun van die Noorse advokaat, afgevaardigde en minister van justisie, Fredrik Stang, en Caroline Schweigaard.

## Bibliografie 
* *Lexikalische Sonderübereinstimmungen zwischen dem Slawischen, Baltischen und Germanischen*, Oslo: Universitetsforlaget, 1972
* *Opuscula linguistica : ausgewählte Aufsätze und Abhandlungen*, Oslo: Universitetsforlaget, 1970
* * Forelesninger over russisk språkhistorie*, Oslo: Universitetsforlaget, 1969
* * Vergleichende Grammatik der baltischen Sprachen*, Oslo: Universitetsforlaget, 1966
** *Aanvullende bundel : Register, Addenda und Corrigenda zur Vergleichende Grammatik der baltischen Sprachen*, 1975
* *Slavonic accentuation*, Oslo: Universitetsforlaget, 1965
* * Das slavische und baltische Verbum*, Oslo: Det Norske Videnskaps-Akademi, 1942
* *Die altrussische Urkundensprache der Stadt Polozk*, Oslo: Dybwad, 1938
* * Über die obligatorische Possessivsuffigierung in den melanesischen Sprachen*, Oslo, 1937
* *Die westrussische Kanzleisprache des Grossfürstentums Litauen*, Oslo: Dybwad, 1935
* *Die Sprache des litauischen Katechismus von Mazvydas*, Oslo: Dybwad, 1929
Schuks Tshabalala’s Survival Guide to South Africa

**Schuks Tshabalala’s Survival Guide to South Africa** is 'n oorwegend Engelse rolprent wat deur die grapmaker Leon Schuster vervaardig is. In die rolprent word buitelandse besoekers wat die FIFA Sokker-Wêreldbekertoernooi in 2010 bywoon touwys gemaak oor hoe om in Suid-Afrika te oorleef.

Die rolprent het na sy sesde week van vertonings reeds R29,5 miljoen verdien en word as Schuster se suksesvolste film tot hede gesien. Die rolprent het reeds die totale inkomste van Mama Jack (R27,2 miljoen in 2005) en Oh Schuks!...I'm Gatvol! (R23,4 miljoen in 2004) verbygesteek.

## Genre 
Die rolprent is 'n komedie.

## Rolspelers 
* Leon Schuster as “Schuks Tshabalala”
* Alfred Ntombela as Shorty

## Verwysings 
## Eksterne skakels 
* Die rolprent se amptelike webwerf
*
Stębark

**Stębark** [ˈstɛmbark] (Duits *Tannenberg*) is 'n stadsdeel van Grunwald (*Grünfelde*) in die powiat Ostródzki van die woiwodskap Ermland-Masurië, Pole.

Die nedersetting is in die voormalige Oos-Pruise, naby die grens met die voormalige Wes-Pruise in die oostelike uitlopers van die *Kernsdorfer Höhe* geleë en het saam met die naburige Grunwald danksy twee veldslae bekendheid verwerf:

Op 15 Julie 1410 het die Duitse Orde in die Slag van Tannenberg 'n verpletterende nederlaag teen Pools-Litause magte gely. Die historiese gebeure het in die 19de eeu in Pole tot 'n nasionale mite ontwikkel.

Tydens die Eerste Wêreldoorlog het Duitse troepe onder bevel van Paul von Hindenburg tussen 26 en 30 Augustus 1914 'n oorwinning oor die 2de Russiese leër onder bevel van generaal Aleksander Wassiljewitsj Samsonof behaal. Die Russe is deur Von Hindenburg se 8ste leër omsingel. Die Duitse Tannenberg-monument is later ter herdenking van hierdie slag opgerig.
Adigies

**Adigies** (Adigies: Адыгабзэ, *adygabze*, *adəgăbză* [aːdəɣabza]), ook bekend as **Wes-Sirkassies**, is een van die twee amptelike tale van die Republiek van Adigea in Rusland. Die ander is Russies. Dit word deur verskeie stamme van die Adigea-volk gepraat, elk met sy eie dialek. Die mense wat dit praat, noem dit *Adygebze* of *Adəgăbză*.

[duimnael|links|Etniese kaart van die [Kaukasus-streek]]
Daar is blykbaar sowat 128&nbsp;000 sprekers van die taal in Rusland en sowat 500&nbsp;000 in die wêreld. Die grootste Adigiessprekende gemeenskap is in Turkye. Dit word ook in Jordanië gepraat. Dit is oral ’n minderheidstaal, ook in Adigea self, waar net sowat 20% van die inwoners dit praat.

Adigies behoort tot die Noordwes-Kaukasiese taalfamilie en is nou verwant aan Kabardies, Oebich, Abchasies en Abazyns. Die taal is ná die Russiese Rewolusie van 1917 gestandaardiseer en gebruik sedert 1938 die Cyrilliese alfabet. Voorheen is ’n Arabies-verwante alfabet en die Latynse alfabet gebruik. Die Latynse alfabet word ook in Turkye gebruik.

Adigies het ’n groot aantal medeklinkers: tussen 50 en 60 in die verskeie dialekte.

## Alfabet 
## Verwysings 
## Eksterne skakels 
* Adigiese alfabet
* Adigies en Cyrillies 
* Ethnologue: Adigies
* Adigiese transliterasie

* 20px|links Hierdie artikel is vertaal vanuit die Engelse Wikipedia
David Villa

**David Villa Sánchez** (Spaanse uitspraak: [daˈβið ˈbiʎa santʃeθ]; gebore 3 Desember 1981) is ’n voormalige Spaanse professionele sokkerspeler wat as ’n voorspeler gespeel het. Villa word as een van die beste aanvallers van sy generasie beskou. Hy is die Spaanse nasionale span se algehele topskuts van alle tye. Hy is tans die vise-president van die Spaanse Tercera Federación-klub CF Benidorm.

Villa het die bynaam "*El Guaje*" (Die Kind in Asturies) gekry vanweë sy reputasie om saam met ouer kinders sokker te speel. As kind het hy ’n ernstige besering opgedoen, maar hy het daarin geslaag om sy professionele loopbaan in 2001 by Sporting de Gijón te begin. Ná twee seisoene het hy na Real Zaragoza oorgegaan, waar hy sy La Liga-debuut gemaak het en die Copa del Rey en Supercopa de España gewen het. In 2005 het hy vir €12 miljoen by Valencia aangesluit en nóg ’n Copa del Rey gewen.

Na vyf seisoene in Valencia, waar Villa homself as een van die topspelers in La Liga gevestig het, het hy in 2010 vir €40 miljoen by Barcelona aangesluit. In sy eerste seisoen het hy sy eerste La Liga- en UEFA Champions League-titels gewen en het hy in die 2011-einstryd ’n doel aangeteken. In 2013 het hy by die klub wegbeweeg en na Atlético Madrid oorgegaan, waar hy nog ’n La Liga-titel gewen het en die eindstryd van die UEFA Champions League 2014 gehaal het. Ná een seisoen in Madrid het Villa na die nuwe MLS-klub New York City verhuis, waar hy die klub se rekorddoelskutter en speler met die meeste verskynings geword het, en die MLS Mees Waardevolle Speler-toekenning in 2016 gewen het. In 2018 het hy sy vertrek aangekondig om by Vissel Kobe in Japan aan te sluit, voordat hy in 2020 afgetree het.

Villa het sy internasionale debuut vir Spanje in 2005 gemaak. Hy het aan vier groot toernooie deelgeneem en was ’n sleutelspeler in die Spaanse spanne wat UEFA Euro 2008 en die 2010 FIFA Wêreldbeker gewen het. Hy het drie doele in die 2006 Wêreldbeker aangeteken, was die topskuts by Euro 2008, en het die Silwerstewel tydens die 2010 Wêreldbeker gewen. Sy spel vir Spanje en Valencia het hom in 2010 ’n plek in die FIFPro Wêreldspan en die UEFA-span van die Jaar besorg. Ná sy doel tydens die 2014 Wêreldbeker, het Villa homself gevestig as Spanje se topskuts in Wêreldbeker-geskiedenis met nege doele. Hy was ook die eerste Spaanse speler om 50 internasionale doele te bereik, en het ná ’n kort terugkeer in 2017 met 59 doele in 98 wedstryde van internasionale sokker afgetree.

## Verwysings
FC Internazionale Milano

**FC Internazionale Milano**, kortweg **Internazionale**, **Inter** of **Inter Milaan** genoem, is 'n sokkerklub in Italië, wat op 9 Maart 1908 deur 'n aantal "rebelle" gestig is. Hulle is van die *Milan Cricket and Football Club*, nou beter bekend as AC Milan afgestig. 

Die vernaamste beswaar was dat hulle geen buitelandse spelers toegelaat het nie. Hulle tuisveld is die San Siro-stadion in Milaan.

## Vorige name 
* 1908-1928 **F.C. Internazionale Milano**
* 1928-1931 **Ambrosiana**
* 1931-1945 **Ambrosiana-Inter**
* 1945-nou **F.C. Internazionale Milano**

## Eksterne skakels 
* FC Internazionale Milano se amptelike webtuiste
VV DOS

Die **Voetbalvereniging DOS** was 'n sokkerklub in Utrecht. Die afkorting DOS staan vir **Deur Oefening Sterk**. DOS is in 1901 gestig en wen in 1958 die Nederlandse eredivisie (landskampioene).

## Bekende vorige spelers 
* Wesley Sneijder
Langreo

**Langreo** is 'n nedersetting in die Spaanse provinsie Asturië in die streek Asturië met 'n oppervlakte van 82 km². In 2011 het Langreo 44&nbsp;737 inwoners gehad. Langreo is die hoofstad van die comarca Nalón.

## Bekende inwoners 
### Gebore 
* David Villa, Sokkerspeler.
Eredivisie

Die **Eredivisie** is die hoogste sokkerafdeling in Nederland in die betaalde manskompetisie wat deur die KNVB georganiseer word.

Die eredivisie bestaan uit 18 klubs. Elke klub speel twee keer per seisoen teen mekaar – een weg- en een tuiswedstryd. Teen die einde van die seisoen word die onderste span gerelegeer (afgeskuif) na die Eerste Liga (tweede vlak van Nederlandse sokker). Die nommers 17 en 16 moet in die Nacompetitie speel om in die Eredivisie te bly. Die wenner van die Eerste Liga word gepromoveer na die eredivisie.

## Klubs in 2022/23 
* Ajax
* AZ
* Cambuur
* Emmen
* Excelsior
* Feyenoord
* Fortuna Sittard
* Go Ahead Eagles
* Groningen
* Heerenveen
* NEC
* PSV
* Twente
* RKC Waalwijk
* Sparta Rotterdam
* Utrecht
* Vitesse
* Volendam

## Wenners 
In hierdie tabel staat al die wenners nasionale Nederlandse sokkerkompetisie sedert 1889. In 1898 het klubs uit heel die land deelgeneem aan die kompetisie (sedert 1889 net die klubs uit die weste). Die kompetisie het bestaan uit die kampioene van die regionale kompetisies (eerst net oost en west, later ook noord, suid I en II en west II). In 1957 was die **Eredivisie** ingevoer, wat één nasionale kompetisie is vir 18 klubs. In 2020 is as gevolg van die wêreldwye Covid-19-pandemie geen kampioen gekroon nie.

## Eksterne skakels 
* Amptelike webwerf van die Eredivisie
* Amptelike webwerf van die KNVB
KNVB

Die **KNVB** (Nederlands: *Koninklijke Nederlandse Voetbalbond*, [ˌkoːnɪŋkləkə ˌneːdərlɑntsə ˈvudbɑlbɔnt]; **Koninklike Nederlandse Voetbalbond**) is die Nederlandse sokkerbond. Die KNVB is op 8 Desember 1889 gestig en organiseer die hoofsokkerligas in Nederland, insluitende die Eredivisie, Eerste divisie, Eredivisie vir vroue en amateursokker, maar ook die Nederlandse nasionale sokkerspan.

## Eksterne skakels 
*  Die KNVB se amptelike webtuiste
Karatsjai-Balkaries

**Karatsjai-Balkaries** (къарачай-малкъар тил /qaraçay-malqar til/) is ’n Turkiese taal wat deur die Karatsjais en Balkariërs gepraat word. Daar is twee dialekte, Karatsjai en Balkaries.

## Alfabet 
Karatsjai-Balkaries word in die Cyrilliese alfabet geskryf. Die moderne alfabet lyk so:

## Verwysings 
## Bibliografie 
* Chodiyor Doniyorov en Saodat Doniyorova. *Parlons Karatchay-Balkar*. Parys: Harmattan, 2005. .

## Eksterne skakels 
* 

* Inligting oor Karatsjai-Balkaries (in Russies en Karatsjai-Balkaries)
* Klein woordelys (in Russies)
* 20px|links Hierdie artikel is vertaal vanuit die Engelse Wikipedia
Eerste Liga (Nederland)

Die **Eerste Liga** is op één na die hoogste sokkerkompetisie in Nederland wat deur die KNVB georganiseer word. Dit is die laagste liga waar betaalde sokker gespeel word. Die kompetisie heet amptelik die **Jupiler League**, vernoem na die hoofborg, Jupiler. Die wenner van die eerste liga word elke jaar na die Eredivisie gepromoveer. Die beste spanne speel steeds ses wedstryde ("Periodekampioen") en die hoog geëindigde spanne plaas hulle vir die Nacompetitie, waar hulle teen Ereligaspanne moet speel vir 'n plek in die Ereliga. Die klub wat twintigste eindig, sal na die Tweede Liga relegeer.

Sedert seisoen 2013-'14 speel daar ook drie jeugspanne van Ereligaklubs in die *Eerste Liga*. In 2020 is as gevolg van die wêreldwye Covid-19-pandemie geen kampioen gekroon nie.

## Klubs in 2022/23 
Hierdie klubs speel in seisoen 2022–23 in die **Eerste Liga**:
* ADO Den Haag
* Jong Ajax
* Almere City FC
* Jong AZ
* FC Den Bosch
* FC Dordrecht
* FC Eindhoven
* De Graafschap
* Helmond Sport
* Heracles Almelo
* MVV
* NAC
* Jong PSV
* Roda JC
* Telstar
* TOP Oss
* Jong FC Utrecht
* VVV-Venlo
* Willem II
* PEC Zwolle

## Wenners 
## Eksterne skakels 
*  Amptelike webwerf
Die Ongelooflike Avonture van Hanna Hoekom

**Die Ongelooflike Avonture van Hanna Hoekom** is 'n Afrikaanse tienerfliek wat gegrond is op Marita van der Vyver se gelyknamige boek wat op 13 Augustus 2010 in teaters begin draai het. Regardt van den Bergh is die regisseur.

## Rolverdeling 
* Anneke Weidemann as Hanna.
* Anna-Mart van der Merwe as haar ma.
* Tertius Meintjies as haar pa.
* Helene Lombard as die ma van Hanna se stiefboeties.
* Gys de Villiers as Beyers

## Sien ook 
* Lys van Afrikaanse rolprente

## Verwysings
FIFA-jolkol

[duimnael|regs|300px|Die groot-skerm word in [Darling Harbour, New South Wales opgerig.]]
[duimnael|regs|300px|Die jolkol in [Trocadéro, Parys.]]

'n **FIFA-jolkol** (Fan Fest) is 'n byeenkoms wat deur FIFA georganiseer word en mense in staat stel om die FIFA Wêreldbeker gesamentlik te geniet instede daarvan om dit tuis te kyk. Die eerste jolkolle is in 2006 gedurende die FIFA Sokker-Wêreldbekertoernooi in 2006 in Duitsland aangebied. Dit was so suksesvol dat FIFA besluit het om dit in verskeie stede wêreldwyd tydens die FIFA Sokker-Wêreldbekertoernooi in 2010 aan te bied. Die ligging van die jolkolle word so gekies dat dit duisende mense kan akkommodeer. Groot TV-skerms word opgerig vir lewendige uitsendings van wedstryde.

## Ligging van jolkolle in 2010 
## Verwysings 
## Eksterne skakels 
* FIFA se Jolkol-webtuiste 
* FIFA se webtuiste
Alfred Ntombela

**Alfred Ntombela** (gebore 3 April 1972) is 'n Suid-Afrikaanse akteur, wat bekendheid verwerf het in rolprente saam met Leon Schuster. Sy kenmerkende kort lengte het hom al verskeie kere die bynaam "Shorty" in rolprente besorg. Sy moedertaal is Zoeloe maar hy praat vlot Afrikaans en Engels.

## Filmografie 
* Oh Schucks!...!Here Comes U*N*T*A*G (1989)
* Sweet 'n Short (1991)
* Alec to the Rescue (1999)
* Mr Bones (2001)
* Oh Shucks, I'm Gatvol! (2004)
* Mama Jack (2005)
* Mr Bones 2 (2008)
* Schuks Tshabalala's Survival Guide to South Africa (2010)
* Mad Buddies (2012)
Wesley Sneijder

**Wesley Sneijder** (gebore op 9 Junie 1984 in Utrecht) is 'n Nederlandse voormalige professionele sokkerspeler. Bekend vir sy spelmaakvermoë, is hy tydens sy hoogtepunt as een van die beste middelveldspelers in die wêreld beskou.

Sneijder is 'n produk van die Ajax Jeugakademie en het sy professionele loopbaan by Ajax begin, waar hy vier trofeë gewen het en in 2004 met die Johan Cruyff-trofee bekroon is. Hy is in 2007 vir €27 miljoen aan Real Madrid verkoop, waar hy La Liga in sy eerste seisoen met die klub gewen het, en is in 2009 vir €15 miljoen na Inter Milan oorgeplaas. By Inter het hy die Serie A, die UEFA Champions League, die FIFA Klubwêreldbeker en twee Coppa Italia-titels gewen. In 2010 is Sneijder aangewys as UEFA se middelvelder van die seisoen, en een van die drie beste middelveldspelers in die wêreld deur FIFA.

Nadat hy in 2013 vir €7.5 miljoen aan Galatasaray verkoop is, het hy die klub gehelp om die Süper Lig in sy eerste seisoen te wen, gevolg deur die Turkse Superbeker, ná 'n 1–0 oorwinning teen aartsvyande Fenerbahçe. Hy het kort tydperke by Nice en Al Gharafa deurgebring voordat hy in 2019 afgetree het.

Hy het vir die Nederlandse nasionale sokkerspan in verskeie jeugspanne verskyn en in April 2003 sy debuut vir die senior nasionale span gemaak op die ouderdom van 18. Hy het daarna sy land verteenwoordig by die FIFA Wêreldbeker in 2006; in 2010 in Suid-Afrika, toe hulle die eindstryd bereik het; en in 2014 toe Nederland die bronsmedalje gewen het nadat hulle die gasheer Brasilië in die klein finale geklop het; asook by die Europese Kampioenskap in 2004, 2008 en 2012. Hy is met die Bronsstewel en Silwerbal van 2010 bekroon en is ingesluit in die span van die toernooi vir Euro 2008 en die 2010 Wêreldbeker, en as speler van die wedstryd in ses van die elf wedstryde wat die Oranje tydens dié twee toernooie gespeel het. Met 134 wedstryde is hy die mees gespeelde Nederlandse speler van alle tye. Hy het sy internasionale uittrede in Maart 2018 aangekondig.

## Verwysings 
## Eksterne skakels 
*  Sneijder se amptelike webtuiste 
*  Profiel en statistieke van Wesley Sneijder op footballdatabase.com
Middelpunt

duimnael|Die middelpunt van 'n sirkel word aangedui.

Die **middelpunt** van 'n sirkel of bol is die punt wat dieselfde afstand tot al die punte op die omtrek van die objek het. As 'n sirkel met 'n passer getrek word en die punt van die passer op die middelpunt geplaas word, trek die potlood aan die ander been van die passer 'n lyn langs die omtrek.

Die term middelpunt word ook gebruik vir simmetriepunt, byvoorbeeld die simmetriepunt van 'n ellips of 'n hiperbool.

## Sien ook 
* Swaartepunt
Punt

Die **punt** (.) sluit 'n stelsin af. Dit kan ook as skryfteken by afkortings en voorletters, of as simbool by getalle en/of in rekenaarkode gebruik word. (AWS, 2017)

## Afsluiting van sinne en sinsdele 
* Die punt sluit 'n stelsin af.
Bv: Die hond loop in die straat rond. 
* Die punt sluit indirekte vrae af.
Bv: Sy het gevra wat sy naam is. 
* Die punt wat deel is van 'n afkorting aan die einde van 'n sin, vervang die punt aan sinseinde.
Bv: Werner eet graag perskes, appelkose, pere, appels, ens. 

## Opskrifte en publikasiename 
Die punt word nie by koerantopskrifte, paragraaftitels, tabeltitels, boektitels en koerantname gebruik nie. 

## Bron 
* Afrikaanse woordelys en spelreëls, 2017. Kaapstad: Pharos
Ys

duimnael|200px|links|Sneeukristalle.
**Ys** is 'n mineraal. Dit is die vaste vorm van water en kan uiteenlopende vorme soos sneeu, vriesreën, hael, gletsers of ysberge aanneem.

Tegnies gesproke is ys een van die 15 kristalfases van water.

## Ys en die Aarde 
Die teenwoordigheid van water op die planeet aarde bepaal die lewe, ook die mense se lewe. Ongeveer 10% van die planeet se landoppervlakte is tans met ys bedek, maar in die planeet se lang geskiedenis het dit anders gewees. In die Eoseen was daar dalk hoegenaamd geen landys nie, in die Kriogenium het dit amper die hele planeet bedek. Daar is tans ook -afhanklik van die seisoen- ongeveer 5% van die see se oppervlak met ys bedek rondom die twee pole. Hoeveel ys die planeet het, hang van twee ewewigte af.

Die tweede ewewig is die verdamping van water van die oseaan wat as sneeu op die poolgebiede val en die vloei van die gletserys terug na die oseaan. Indien die pool in die midde van 'n kontinent lê, soos Antarktika vandag, kan daar groot hoeveelhede ys opgehoop word. Vanweë die plaattektoniek het dit nogtans gewissel in die aarde se geskiedenis.

## Sien ook 
*Ysgrond

## Fotogalery 

Lêer:Arctic ice melt.jpg|Ys op die Pole.
Lêer:Frozen Smith Mountain Lake.jpg|'n Gevriesde meer.
Lêer:Blok ijs.JPG|'n Blok ys (ongeveer 20&nbsp;cm in deursnee).
Lêer:Perito Moreno minitrekking Stevage.jpg|Die Perito Moreno-gletser in Argentinië.

## Verwysings 
## Eksterne skakels 
*
Cyprian Bhekuzulu kaSolomon

**Cyprian Bhekuzulu Nyangayezizwe kaSolomon** (4 Augustus 1924 – 17 September 1968) was koning van die Zoeloenasie van 1948 tot sy dood in 1968 by Nongoma. Hy volg sy vader, koning Solomon kaDinuzulu, na 'n lang dispuut wat eers in 1944 besleg is op. Sy oom, *Arthur Mshiyeni kaDinuzulu*, het tydens die dispuut as heerser waargeneem.

Cyprian is deur sy seun Goodwill Zwelithini kaBhekuzulu opgevolg.

## Eksterne skakels 
*  'n Kort biografie van Bhekuzulu op *South African History Online*
Solomon kaDinuzulu

**Solomon kaDinuzulu** (1891–1933) was die Zoeloenasie se koning vanaf 1913 tot en met sy dood op 4 Maart 1933 by Kambi. kaDinuzulu is op die eiland Sint Helena gebore tydens sy vader (koning Dinuzulu kaCetshwayo) se ballingskap.

Hy was 'n stigterslid van die oorspronklike Inkatha (of *Inkatha kaZulu* soos dit bekend staan) saam met die ANC in die 1920's. Dit was hoofsaaklik gevorm om teen Jan Smuts se Bantoesake-wetgewing van 1920 te protesteer.

Een van sy susters was Prinses Magogo kaDinuzulu. Sy het bekend geword as sanger van tradisionele Zoeloeliedjies asook as die moeder van Mangosuthu Buthelezi, leier van die Inkatha-Vryheidsparty (IFP).

Hy is deur sy seun Cyprian Bhekuzulu kaSolomon as koning opgevolg.

## Eksterne skakels